alexandrainst/scandi-wiki huggingface dataset:
Túnuxi

Túnuxi (fræðiheiti; Tachinus corticinus) er bjöllutegund sem er ættuð frá Evrópu og hefur fundist í austurhluta N-Ameríku og Íslandi.

Tilvísanir

Skordýr

Bjöllur
Skordýr á Íslandi
Blómsveifa

Blómsveifa (fræðiheiti: Syrphus torvus) er algeng flugutegund á Íslandi og áberandi með gulan og svartan lit áþekkt geitungum og býflugum. Lirfurnar éta blaðlýs, en flugurnar nærast á blómasafa og frjókornum.

Útbreiðslan er holarktísk.

Tilvísanir

Tvívængjur
Sveifflugnaætt
Skordýr á Íslandi
Joey Jordison

Nathan Jonas "Joey" Jordison (f. 26. apríl 1975 – d. 26. júlí 2021) var bandarískur trommari og lagahöfundur, best þekktur sem trommari þungarokkssveitarinnar Slipknot og gítarleikari hryllingspönkbandsins Murderdolls.

Jordison var stofnmeðlimur Slipknot og starfaði þar til 2013 þegar hann var rekinn úr hljómsveitinni. Hann spilaði til styttri tíma á tónleikaferðalögum með hljómsveitum Rob Zombie, Metallica, Korn, Ministry, Otep og Satyricon. Einnig stofnaði hann nokkrar hljómsveitir sem störfuðu stutt. Hann gaf það út síðar að hann hafði þjáðst að taugasjúkdómi sem hindraði hann í að spila trommur fyrir Slipknot.

Jordison lést í svefni árið 2021. Hann var 46 ára.

Tilvísanir

Bandarískir trommarar
Bandarískir tónlistarmenn
Dassault Aviation

Dassault Aviation er alþjóðlegur franskur flugvélaframleiðandi herþota og viðskiptaþotna og er dótturfélag Dassault Group.

Það var stofnað árið 1929 af Marcel Bloch sem Société des Avions Marcel Bloch eða „MB“. Eftir síðari heimsstyrjöldina breytti Marcel Bloch nafni sínu í Marcel Dassault og nafni fyrirtækisins var breytt 20. janúar 1947 í Avions Marcel Dassault.

Dassault Aviation Group hefur verið stjórnað af Éric Trappier síðan 9. janúar 2013.

Tilvísanir

Tenglar 
 Heimasíða Dassault Aviation

Fyrirtæki
Frönsk fyrirtæki
Snjáldursveifa

Snjáldursveifa (fræðiheiti: Platycheirus manicatus) er tiltölulega nýfundin sveifflugutegund á Íslandi og er aðallega á suðurlandi. Lirfurnar éta blaðlýs, en flugurnar nærast á blómasafa og frjókornum.

Heimsútbreiðslan er holarktísk, nema ekki í Kanada.

Tilvísanir

Tvívængjur
Sveifflugnaætt
Skordýr á Íslandi
Blásveifa

Blásveifa (fræðiheiti: Platycheirus albimanus) er holarktísk sveifflugutegund, og finnst einnig á Íslandi.

Tilvísanir

Tvívængjur
Sveifflugnaætt
Skordýr á Íslandi
Randasveifa

Randasveifa (fræðiheiti: Helophilus pendulus) er algeng sveifflugutegund á láglendi á Íslandi og áberandi með gulan og svartan lit áþekkt geitungum og býflugum. Lirfurnar éta rotnandi plöntur í vatni, en flugurnar nærast á blómasafa og frjókornum.

Útbreiðslan er Evrasísk.

Tilvísanir

Tvívængjur
Sveifflugnaætt
Skordýr á Íslandi
Letursveifa

Letursveifa (fræðiheiti: Sphaerophoria scripta) er algeng flugutegund á Íslandi og áberandi með gulan og svartan lit áþekkt geitungum og býflugum. Lirfurnar éta blaðlýs, en flugurnar nærast á blómasafa og frjókornum.

Útbreiðslan er holarktísk.

Tilvísanir

Tvívængjur
Sveifflugnaætt
Skordýr á Íslandi
Kjarrsveifa

Kjarrsveifa (fræðiheiti: Syrphus ribesii) finnst helst á láglendi á Íslandi og er áberandi með gulan og svartan lit áþekkt geitungum og býflugum. Lirfurnar éta blaðlýs, en flugurnar nærast á blómasafa og frjókornum. Hún líkist mjög skyldri tegund: blómsveifu (Syrphus torvus).

Heimsútbreiðslan er holarktísk.

Tilvísanir

Tvívængjur
Sveifflugnaætt
Skordýr á Íslandi
Bára Halldórsdóttir

Bára Halldórsdóttir (f. 28. apríl 1976) er aðgerðasinni og uppljóstrari. 

Klaustursmálið svokallað hófst þegar Bára tók upp samtal þingmanna Miðflokksins og Flokks fólksins á Klausturbarnum, þar sem háværar samræður og óheflað mál þeirra vakti athygli hennar. 

Árið 2021 ákvað Bára að gefa kost á sér fyrir Sósíalistaflokkinn í komandi Alþingiskosningum og skipaði hún 9. sæti á lista flokksins í Reykjavíkurkjördæmi suður.

Tilvísanir

Íslenskir aðgerðasinnar
Þurrlendi

Þurrlendi, þurrt land, fast land eða einfaldlega land eru þeir hlutar af yfirborði Jarðar sem ekki eru undir yfirborði sjávar eða vatns. Þurrlendi þekur 29,2% af yfirborði Jarðar. Megnið af starfsemi mannsins fer fram á þurrlendi, eins og landbúnaður, föst búseta og nýting margra náttúruauðlinda. Uppruni lífs á Jörðinni var í sjónum og landplöntur og landdýr þróuðust út frá sjávargróðri og sjávardýrum.

Þar sem landið mætir sjónum eru strandsvæði. Skiptingin milli lands og sjávar er mönnum mjög mikilvæg. Lagaleg mörk geta verið breytileg eftir löndum. Hafræn mörk eru dæmi um pólitíska aðgreiningu. Í sumum tilvikum, eins og í votlendi, eru mörkin milli lands og sjávar óskýr. Mörkin geta líka verið breytileg eftir sjávarföllum og veðri.

Landafræði
Örverumengi mannsins

Örverumengi mannsins eru öll þau örverumengi sem hafast við í eða á mannslíkamanum og líkamsvessum og búsvæði þeirra í líffærum eins og húð, mjólkurkirtlum, sæðisvökva, eggjastokkum, slímhúð í munni, munnvatni, slímhúð í auga, gallrás og meltingarvegi. Tegundir lífvera sem mynda þetta örverumengi eru bakteríur, fyrnur, sveppir, frumverur og vírusar. Smásæ dýr sem lifa á mannslíkamanum eru oftast ekki talin tilheyra örverumenginu. Í erfðamengjafræði er hugtakið stundum notað yfir samanlagt erfðamengi allra örvera sem lifa á og í manninum.

Margar tegundir örvera hafa manninn sem búsvæði og samanlagður fjöldi fruma þeirra er álíka mikill og fjöldi mannsfruma. Sumar af þessum örverum lifa gistilífi á mannlegum hýslum meðan aðrar lifa samlífi með honum. Sumar örverur sem lifa á manninum eru tækifærissýklar og geta valdið hýslinum skaða við tilteknar aðstæður, og sumar af þeim sem ekki teljast til sýkla geta samt skaðað hýsilinn með umbrotsefnum sem þær framleiða. Sumar örverur vinna hýslinum gagn með starfsemi sinni, en hlutverk þeirra er ekki endilega vel þekkt. Örverur sem eru til staðar og valda engum skaða undir venjulegum kringumstæðum eru kallaðar staðarflóra eða eðlileg örveruflóra.

Bandaríska rannsóknarverkefnið Human Microbiome Project fékkst við að kortleggja örverumengi mannsins frá 2007 til 2016, með sérstakri áherslu á örverur á húð, í munni, nefi, meltingarvegi og legi. Fyrstu niðurstöður verkefnisins komu út árið 2012.

Tilvísanir

Örverufræði
Örverumengi
Mannslíkaminn
457

Árið 457 (CDLVII í rómverskum tölum)

Atburðir 
 Avítus, fyrrum Vestrómverskur keisari, deyr snemma á árinu (eða seint á árinu 456), eftir að hafa verið steypt af stóli í október 456.
 27. janúar - Marcíanus, keisari Austrómverska keisaradæmisins, deyr í Konstantínópel.
 7. febrúar - Leó 1., fyrrum hershöfðingi, verður keisari Austrómverska ríkisins. Hann er fyrsti keisarinn sem er krýndur af patríarkanum í Konstantínópel.
 28. febrúar - Ricimer, germanskur hershöfðingi, hlýtur titilinn patricius (aðalsmaður) frá Leó 1. keisara og verður í kjölfarið einn valdamesti maður Vestrómverska keisaradæmisins.
 1. apríl - Hershöfðinginn Majoríanus er hylltur vestrómverskur keisari af hermönnum sínum eftir sigur á Alemönnum við Maggiore-vatn.
 28. desember - Majóríanus er formlega krýndur keisari Vestrómverska keisaradæmisins. Völd hans ná yfir Ítalíu, Dalmatíu og hluta af Gallíu.
 Yazdegaerd 2. konungur Sassanída í Persíu deyr og sonur hans Hormizd 2. tekur við af honum.

Fædd 
 Leontía - vestrómversk keisaraynja, eiginkona Anþemíusar

Dáin 
 Marcíanus - Austrómverskur keisari
 Avítus - Vestrómverskur keisari
 Yazdegerd 2. - konungur Sassanída

457
451-460
Hvannafluga

Hvannafluga (fræðiheiti: Thricops cunctans) er evrasísk flugutegund sem er algeng um allt Ísland. Hún er svo lík kerfilsflugu (Thricops longipes) að þær verða ekki greindar að nema með smásjárskoðun.

Tilvísanir

Skordýr

Tvívængjur
 
Skordýr á Íslandi
Kerfilsfluga

Kerfilsfluga (fræðiheiti: Thricops longipes) er norður-evrasísk flugutegund sem er algeng um allt Ísland. Hún er svo lík hvannaflugu (Thricops cunctans) að þær verða ekki greindar að nema með smásjárskoðun.

Tilvísanir

Skordýr

Tvívængjur
 

Skordýr á Íslandi
Varpasverma

Varpasverma (fræðiheiti: Fannia mollissima) er holarktísk flugutegund sem finnst víða á Íslandi.

Tilvísanir

Skordýr

Tvívængjur
 
Skordýr á Íslandi
Vallfluga

Vallfluga (fræðiheiti: Coenosia pumila) er norður-evrópsk flugutegund sem finnst víða á Íslandi.

Tilvísanir

Skordýr

Tvívængjur
 
Skordýr á Íslandi
Gladys Knight & the Pips

Gladys Knight & the Pips voru bandarísk ryþmablús-/sálartónlistar-/fönkhljómsveit frá Atlanta í Georgíu sem starfaði í um þrjá áratugi við mikinn orðstír. Meðal þekktustu smella hljómsveitarinnar eru lögin „I heard it through the grapevine“ frá 1967 og „Midnight train to Georgia“ frá 1974.

Hljómsveitin var stofnuð árið 1952 af systkinunum Gladys Knight, Merald „Bubba“ Knight, Brendu Knight og frændsystkinum þeirra Eleanor og William Guest og hét þá einfaldlega „The Pips“. Hljómsveitin komst á samning hjá Brunswick Records árið 1957 og tóku þar upp tvær smáskífur sem seldust illa. Eleanor og Brenda yfirgáfu hljómsveitina 1959, en í þeirra stað komu Edward Patten og Langston George. Þau tóku upp fyrsta smell sveitarinnar „Every beat of my heart“ árið 1961 en árið eftir hættu bæði Gladys og Langston í hljómsveitinni. Gladys gekk svo aftur til liðs við hana árið 1964. Hljómsveitin varð snemma þekkt fyrir æfða sviðsframkomu og dansspor sem tryggðu henni vinsældir.

Árið 1966 tók Motown hljómsveitina upp á sína arma sem „Gladys Knight and the Pips“ og þar náði hún mestum vinsældum. Fyrsti smellur hennar hjá Motown var „I heard it through the grapevine“ eftir lagasmíðadúóið Norman Whitfield og Barrett Strong. Hljómsveitin tók upp fjölda vinsælla laga fyrir útgáfuna, eins og „If I were your woman“ og „Neither one of us (wants to be the first to say goodbye)“. Árið 1973 hvarf hljómsveitin frá Motown og til Buddah Records. Þar tók hún upp stærsta smell hljómsveitarinnar „Midnight train to Georgia“ eftir Jim Weatherly sem náði í 1. sæti á bandaríska Billboard-listanum 1974. Árið 1980 fór hljómsveitin til Columbia Records og 1989 hætti hún störfum.

Bandarískar hljómsveitir
The Emotions

The Emotions eru bandarísk söngsveit frá Chicago, upphaflega skipuð systrunum Wanda, Sheila, Pamela og Jeanette Hutchinson. Hún er þekktust fyrir smellina „Best of my love“ 1978 og „Boogie wonderland“ (í samstarfi við Earth, Wind and Fire) frá 1980. Þær hafa verið nefndar sem ein af áhrifamestu stúlknahljómsveitum allra tíma.

Upphaflega hét sveitin „The Hutchinson Sunbeams“ og söng gospeltónlist undir stjórn föður stúlknanna, Joe Hutchinson, frá 1962. Þær tóku síðar upp nafnið The Emotions og tóku að syngja sálartónlist og ryþmablús. Fyrsta breiðskífa hljómsveitarinnar, So I Can Love You, kom út árið 1969 og var framleidd af Isaac Hayes og David Porter fyrir Stax Records. Þegar Stax lagði upp laupana 1975 flutti hljómsveitin sig til Columbia Records þar sem þær hófu samstarf við Maurice White úr Earth, Wind and Fire. Þar gáfu þær út breiðskífuna Rejoice með smellinum „Best of my love“ árið 1977 sem komst í 1. sæti Billboard-listans og árið 1979 tóku þær þátt í gerð diskólagsins „Boogie Wonderland“ ásamt Earth, Wind and Fire.

Síðasta stúdíóplata The Emotions, If I Only Knew, kom út hjá Motown árið 1985. Hljómsveitin hefur starfað með fjölda listamanna fram á síðustu ár.

Bandarískar hljómsveitir
Víðiglæða

Víðiglæða (fræðiheiti: Pyla fusca) er fiðrildi í glæðufiðrildaætt. Víðiglæða er víða á norðurhveli og finnst alls staðar á Íslandi.

Lirfurnar nærast á lyngi og líklega öðrum lágvöxnum jurtum.

Tilvísanir

Ytri tenglar
 Microplepidoptera.nl
 Lepidoptera of Belgium
 UK Moths
 Fauna Europaea

Glæðufiðrildaætt
Skordýr á Íslandi
Hærupysja

Hærupysja (fræðiheiti: Coleophora algidella) er fiðrildi í pysjufiðrildaætt. Útbreiðsla hærupysju er í Evrópu og hefur einnig fundist í Kína. Hún finnst alls staðar á láglendi á Íslandi, þó helst sunnan til.

Fiðrildin eru gul, með 11–13 mm. vænghaf.
Lirfurnar nærast á fræjum vallhæru (Luzula multiflora) og ýmissa annarra grasa.

Tilvísanir

Ytri tenglar
 Australian Biological Resources Study (ABRS) (2008): Australian Faunal Directory — Coleophoridae.
 Fauna Europaea (FE) (2009): Coleophoridae.
 Pitkin, Brian & Jenkins, Paul (2004): Butterflies and Moths of the World, Generic Names and their Type-species — Coleophora.
 Savela, Markku (2010): Markku Savela's Lepidoptera and some other life forms — Coleophoridae.
 Tree of Life Web Project (ToL) (2009): Coleophoridae .

Glæðufiðrildaætt
Skordýr á Íslandi
Guðjón Baldvinsson

Guðjón Baldvinsson (fæddur 1. júlí árið 1883 á Böggvisstöðum í Svarfaðardal, látinn 10. júní 1911) var íslenskur sósíalisti. Hann hóf nám í Lærða skólanum í Reykjavík 1901 og síðar í Kaupmannahafnarháskóla 1906 þar sem hann nam norræna málfræði og heimspeki. Guðjón flutti aftur til Íslands 1908 án þess að hafa lokið prófi, en hann var hjartveikur og heilsulaus. Hann stofnaði fyrsta unglingaskólann í Svarfaðardal og málfundafélag. Guðjón starfaði sem barnakennari á Ísafirði um skeið og lést þar árið 1911. 

Guðjón var einn fyrstur Íslendinga til að boða sósíalisma hér á landi og hafði mótandi áhrif á íslenska stjórnmálamenn, þ.á.m. Ólaf Friðriksson og Jónas frá Hriflu sem voru báðir meðal stofnenda Alþýðusambands Íslands og Alþýðuflokksins. Jónas sagði að Guðjón hefði verið andlegur töframaður sem hefði falið sér ævistarf og lífsstefnu, en að félagar Guðjóns í háskólanum hefðu haft óbeit á honum vegna hugmynda hans um að lyfta alþýðunni. Guðjón hafði beitt sér fyrir því að Jónas frá Hriflu fengi námsstyrk er hann var að hverfa frá námi við Oxford árið 1908 vegna fátætkar. Ólafur Friðriksson sagði Guðjón minnistæðasta mann sem hann hefði kynnst í Danmörku og að hann hefði kynnt fyrir sér jafnaðarstefnuna.

Rit Pjotr Kropotkin höfðu mikil áhrif á stjórnmálaviðhorf Guðjóns. 

Sigurður Nordal skrifaði grein um Guðjón í Rétt árið 1915, en þeir voru skólabræður og sambýlismenn á námsárum þeirra í Reykjavík og Kaupmannahöfn. Sigurður sagði að líklega hefði enginn haft eins mikil áhrif á sig og Guðjón.

Vinir Guðjóns reistu honum minnisvarða eftir Ríkharð Jónsson myndhöggvara í Eyrarkirkjugarði á Ísafirði.

Heimildir 

Íslenskir sósíalistar
Leirtíta

Leirtíta (fræðiheiti: Salda littoralis) er skortítutegund sem finnst í nálægð við vatn. Hún finnst víða í Evrasíu.

Tilvísanir 

Skordýr
Skortítur
Skordýr á Íslandi
Bakkabredda

Bakkabredda (fræðiheiti: Clinocera stagnalis) er algeng á láglendi um allt Ísland.

Tilvísanir

Tvívængjur
Empididae
Skordýr á Íslandi
Steinfluga

Steinfluga (fræðiheiti: Capnia vidua) er frumstæð flugutegund, og heldur sig við læki og ár um mestallt Ísland. Annars er hún í fjallendi Mið-Evrópu og víða í Norður-Evrópu. Lirfurnar þola ekki mengun.

Tilvísanir 

Steinflugur
Skordýr á Íslandi
Virginíuheggur

Virginíuheggur (fræðiheiti: Prunus virginiana) er lauftré eða runni af rósaætt sem vex í Norður-Ameríku. Hann verður yfirleitt 1-6 metra hár, hæstur 10 metra. Blóðheggur er dökkt afbrigði af virginíuhegg. Hann hefur verið ræktaður á Íslandi.

Undirtegundir
Prunus virginiana var. virginiana: Austlæg útbreiðsla
Prunus virginiana var. demissa: Vestlæg útbreiðsla
Prunus virginiana var. melanocarpa

Tenglar
Kjarnaskógur - Virginíuheggur

Rósaætt
Lauftré
Binni Glee

Brynjar Steinn Gylfason (8. september 1999), betur þekktur sem Binni Glee er íslenskur áhrifavaldur og raunveruleikastjarna. Binni varð vinsæll á Snapchat árið 2016 og kom m.a. fram í þáttunum Snapparar á Stöð 2. Binni Glee hefur notið mikilla vinsælda í raunveruleikaþáttunum Æði á Stöð 2. Binni Glee er mjög þekktur áhrifavaldur á Íslandi.

Heimildir 

Áhrifavaldar
École normale supérieure

École Normale Supérieure eða ENS Paris, þekktur sem ENS, er opinber háskóli í París í Île-de-France í Frakkland. Bordeaux I leggur mikla áherslu á raunvísinda- og verkfræðigreinar.

Það er eitt virtasta menntastofnun Evrópu. Í námi hennar eru fjórtán Nóbelsverðlaun, tíu Fields medalíur og tvö Abel verðlaun.

Tenglar 

 Heimasíða skólans 

Háskólar í Frakklandi
Leon Bailey

Leon Patrick Bailey (fæddur 9. ágúst 1997) er Jamaískur fótboltamaður sem að spilar fyrir enska úrvalsdeildarliðið Aston Villa og Jamaíska landsliðið. 

Bailey reyndi með hjálp stjúpföður sínum að skrifa undir samning í Evrópu en löglega mátti hann það ekki fyrr en hann yrði 18 ára gamall. Belgíska stórliðið Genk fékk hann til sín árið 2015 þá loksins orðinn 18 eftir 3 ára bið. Bailey var keyptur til Bayer Leverkusen fyrir 20 milljónir evra árið 2017. Hann spilaði í Þýskalandi í 4 ár þar til hann skrifaði undir hjá Aston Villa. 

Bailey er sagður hafa neitað að spila fyrir landsliðið árið 2017 fyrr en ástandið í fótboltaheiminum á Jamaíka batnaði. Bailey og Jamaíska fótboltasambandið sættust loks árið 2019 þegar Bailey spilaði sína fyrstu leiki fyrir landsliðið

Jamaískir knattspyrnumenn
Ashley Young

Ashley Simon Young (fæddur 9. júlí 1985) er Enskur fótboltamaður sem spilar sem bakvörður og kantmaður fyrir Enska úrvalsdeildarliðið Aston Villa. 

Young hóf feril sinn í fótbolta fyrir Watford árið 2003. Hann varð fljótlega einn af mikilvægari leikmönnum Watford þangað til að hann var seldur til Aston Villa fyrir 8 milljónir punda sem risu á endanum í 9.65 milljónir punda árið 2007. Young spilaði fyrir Aston Villa til ársins 2011 þegar hann var keyptur af Manchester United. Young eyddi stærstum hluta af ferlinum sínum í Manchester borg. Árið 2020 fór hann frítt til Inter Milan, hann var þar í eitt tímabil. Inter Milan bar sigur á Ítölsku deildinni tímabilið sem Young var leikmaður þeirra og varð Young því einn af þremur Englendingum til að afreka það, hinir tveir eru Jimmy Greaves sem tókst það með AC Milan árið 1961/1962 og annars vegar Gerry Hitchens sem gerði það einnig með Inter Milan tímabilið 1962/1963. Young snéri síðan aftur til Aston Villa árið 2021 þá orðin 36 ára gamall.

Enskir knattspyrnumenn
Sorbonne Université

Sorbonne Université eða Sorbonne University, þekktur sem Sorbonne, er opinber háskóli í París í Île-de-France í Frakkland. Sorbonne er skipulagt í þrjár deildir: bókmenntadeild, læknadeild og vísinda- og verkfræðideild.

Frægir útskriftarnemendur 
 Linda Maria Baros, franskt skáld, rithöfundur og þýðandi

Tenglar 

 Heimasíða skólans

Háskólar í París
Strassborgarháskóli

Strassborgarháskóli (fr. Université de Strasbourg eða Unistra) er opinber háskóli í Strassborg í Elsass í Frakkland. Unistra leggur mikla áherslu á raunvísinda-og verkfræðigreinar.

Tenglar 

 Heimasíða skólans

Háskólar í Frakklandi
Helgi Hermann Eiríksson

Helgi Hermann Eiríksson (f. 3. maí 1890, dáinn 10. október 1974) var íslenskur verkfræðingur, skólastjóri og fyrsti bankastjóri Iðnaðarbankans.

Ævi og störf
Helgi Hermann fæddist að Tungu í Örlygshöfn í Patreksfirði. Hann lauk stúdentsprófi frá Menntaskólanum í Reykjavík árið 1913. Hann hélt náms í Kaupmannahöfn og Glasgow í Skotlandi, þaðan sem hann útskrifaðist með próf í námuverkfræði árið 1919.

Metnaður Helga stóð til þess að byggja upp hvers kyns námu- og jarðefnaiðnað á Íslandi og voru ýmis störf hans eftir að heim var komið á því sviði. Hann sinnti ýmsum rannsóknum við silfurbergsnámuna á Helgustöðum við Reyðarfjörð, bergrannsóknum víða um land og hafði eftirlit með gerð hitaveitu Reykajvíkur á árum seinni heimsstyrjaldar.

Samhliða almennum verkfræðistörfum hóf Helgi Hermann að gegna kennslu. Bæði við Kvennaskólann í Reykjavík en einkum þó við Iðnskólann í Reykjavík þar sem hann var kennari og skólastjóri um þriggja áratuga skeið.

Iðnaðarbanki Íslands var stofnaður árið 1953 og var Helgi Hermann ráðinn fyrsti bankastjóri hans. Gegndi hann því embætti út starfsævina.

Helgi Hermann var virkur í félagsmálum. Var bæjarfulltrúi í Reykjavík um átta ára skeið fyrir hönd Sjálfstæðisflokksins, var fyrsti forseti Golfsambandsins og varaformaður Ólympíunefndar Íslands. Auk þess gegndi hann alls kyns trúnaðarstörfum fyrir ýmis félög á sviði iðnaðar- og tæknimála.

Tilvísanir

Íslenskir verkfræðingar
Íslenskir bankastjórar
Íslenskir stjórnmálamenn
Síðasta veiðiferðin

Síðasta veiðiferðin er íslensk gamanmynd frá 2020. Leikstjórar eru Örn Marinó Arnarson og Þorkell S. Harðarson. Myndin er fyrsta myndin í Veiðiferðarseríunni. 

Myndin var frumsýnd þann 6. mars 2020. Kvikmyndin var vinsælasta kvikmynd á Íslandi árið 2020. Framhaldsmyndin Allra síðasta veiðiferðin var frumsýnd þann 18. mars 2022 og er þrjár arðarar myndir væntanlegar sem að munu heita Langsíðasta veiðiferðin, Næstsíðasta veiðiferðin og Fyrsta veiðiferðin. Markell Procuditions framleiddi myndina.

Leikarar eru Hilmir Snær Guðnason, Þorsteinn Bachmann, Halldór Gylfason, Hjálmar Hjálmarsson, Jóhann Sigurðarson og Þröstur Leó Gunnarsson. Einnig koma við sögu Edda Björg Eyjólfsdóttir, Halldóra Geirharðsdóttir, Edda Arnljótsdóttir, Ylfa Marín Haraldsdottir, Vivian Ólafsdóttir, Ásta Júlía Elíasdóttir, Lilja Nótt Þórarinsdóttir og Bubbi Morthens.  

Myndin var tekjuhæsta kvikmyndin á Íslandi árið 2020 og fékk 61.777.808 milljónir í tekjur með rúmlega 35 þúsund í aðsókn. 

Kvikmyndin Saumaklúbburinn, kvennaútgáfa veiðiferðarinnar var tekin upp sumarið 2020 og frumsýnd í byrjun sumars 2021.

Söguþráður 
Vinahópur fer í sinn árlega veiðitúr. Í þetta skiptið á að taka veiðina alvarlega, slaka á í ruglinu og njóta náttúrunnar. Það er erfitt að kenna gömlum hundum að sitja og brátt þróast mál þannig að allt fer á versta veg, hratt og örugglega.

Framleiðsla 
Hugmynd að myndinni spratt upp í kringum árið 2000. Flestar sögurnar í myndinni eru byggðar á sönnum atburðum.  

Kvikmyndin var tekin upp sumarið 2019.

Framhöld 
Önnur kvikmyndin í seríunni, Allra síðasta veiðiferðin var tekin upp sumarið 2021 og var frumsýnd 18. mars 2022. Í viðtali í sjónvarpsþættinum Bíóbærinn frá mars 2022 sögðu leikstjórarnir að það væri plön um að gera fimm myndir í seríunni. Þriðja myndin í seríunni, Lang síðasta veiðiferðin verður tekin upp sumarið 2023. Auk þess munu koma út tvær aðrar framhaldsmyndir sem að munu heita Næstsíðasta veiðiferðin og Fyrsta veiðiferðin.

Endurgerð 
Fyrirhugaðar eru endurgerðir á kvikmyndinni í nokkrum löndum, framleiðsla á endurgerðunum hefur tafist vegna kórónuveirufaraldrsins. Þar á meðal í Rúmeníu.
Íslenskar kvikmyndir
Kvikmyndir frumsýndar 2020
Íslenskar grínmyndir
Veiðiferðarmynd
HBO Max

HBO Max er bandarísk streymisveita. Hún opnaði þann 27. maí 2020. Hún er í eigu Warner Bros og HBO sjónvarpsstöðvarinnar. Hún kom í stað HBO Go þjónustunnar. Hún er sjöunda stærsta streymisveita heims. 

Árið 2022 var greint frá því að streymisveitan Discovery+ mun sameinast HBO Max og mun því HBO Max breyta um nafn á næstunni. Nýja streymisveitan er væntaleg til Íslands í fyrsta lagi árið 2024.

Í október 2018 tilkynnti HBO að streymisveita væri væntanleg.

Á HBO Max má finna efni frá HBO, Warner Bros, Adult Swim, Bad Robot Productions, Boomerang, Cartoon Network, CNN, Crunchyroll, The Criterion Collection, Comedy Central, The CW, DC Entertainment, GKIDS, New Line Cinema, Rooster Teeth, Sky, TBS, TNT, TruTV, Turner Classic Movies, Turner Entertainment og Max orignal.

Streymisveitur
Stofnað 2020